© Христо Русев Привърженици на Динко, ловец на бежанци

Вярвам в България на три морета.

Вярвам в историята и туризъмът ни.

Вярвам във Ванга и Дънов.

Вярвам, че матушка Русия винаги ни е спасявала и ни обича.

Вярвам във всичко казано от Божидар Димитров.

Вярвам в созополските вампири, костите на Йоан Кръстител, царичинската дупка, съкровището на Вълчан войвода, гробницата на Бастет в Странджа, новите руини, крепостите от пенобетон, бутафорията и съборените паметници на културата, които пречат на развитието на туризъма.

Вярвам в атака, патриотизма, алфа и скат.

Вярвам в турското робство.

Вярвам, че е по-добре на Вуте да му е зле.

Вярвам, че преклонената главичка сабя не я сече.

Вярвам в домашната ракия и карането пил.

Вярвам, че с 20 лева ще ми се размине.

Вярвам, че с връзки всичко става.

Вярвам, че някой друг ще ни оправи.

Вярвам, че чалгата е ритъмът на сърцето.

Вярвам, че преди винаги беше по-добре.

Вярвам на телевизора.

Вярвам, че изборите са, за да изкараме едни 50 лева.

Вярвам, че наш'то Черноморие и наш'те планини са най-дълбоки, най-високи, най-чисти, и че още 5 000 хотела, 300 казина и 20 писти ще ни направят топ дестинацията на света.

Вярвам в световния заговор и че евреите са виновни за всичко.

Вярвам, че всички туристи имат нужда само от слънце, вода и четири стени, нищо че никога повече няма да се върнат. Там, от където идват, има още.

Вярвам, че тия тъпаци туристите са ми дошли в къщата (ресторанта/хотела), само да ми създават проблеми и да ми пречат на почивката. Аз парите им ще им ги взема така или иначе.

Вярвам, че да си татуираш Ботев и Левски и да си сложиш профилна снимка с българския флаг те прави по- по- най-българин и всички други не са същински и исконни българи. И че с това съм изпълнил дълга си към България.

Вярвам, че ние сме велики, ама всички искат да ни прецакат.

Вярвам, че 5 етажната къща с 10 стаи в родното село е единствения смисъл на живота, и си струва 12 години да живееш 7 човека в една стая в Лондон, за да я построиш.

Вярвам, че ако не вземеш заем от 20 000 за абитуриентската на детето, не му намериш бентли или силикон, и не профука поне 5 бона за пиене, дрога и салфетки за две вечери, значи не си любящ родител.

Вярвам, че българите сме най-умни, българките са най-красиви, а мъжете ни са най-добрите любовници.

Вярвам, че сме малки и всички искат да ни унищожат.

Вярвам, че всички са маскари.

Вярвам, че разбирам и знам всичко.

Вярвам, че да откраднеш и да изневериш, ако не те хванат, не е грях.

Вярвам, че мога да се напия, да бия жена си, децата, и да псувам всичко и всички, колкото искам. Това са конституционни права.

Вярвам, че мога да си викам, да си купонясвам, да руша чуждото, да навлизам в личното пространство на другите. То си е мое.

Вярвам, че да караш с превишена скорост, без книжка, в насрещното, ме прави по-голям мъж.

Вярвам, че бежанците са дошли специално да нахлуят в дома ми, да ми вземат ракията, колата, щот друго ценно нямам, да ми вземат работата, щото от 7 г. съм безработен, и да изнасилят жена ми, то не знам кой ще я вземе, след толкоз бой и работа, ама...